Bana Község Önkormányzat

2944 Bana, Jókai M. u. 18.

**J E G Y Z Ő K Ö N Y V**

Készült: Bana Község Önkormányzat Képviselő-testülete 2013. október 29-én, 15,30 órakor a Bábolnai Közös Önkormányzati Hivatal Banai Kirendeltségének Tanácstermében megtartott ülésen.

Jelen vannak: Sáhóné Horváth Márta polgármester, Szabó Árpád, Bátisz Erzsébet,

Ágoston Lászlóné, Járóka Márió Zsolt képviselők,

továbbá: Kocsis Gábor jegyző, Lakasz Tímea kirendeltség-vezető.

Sáhóné Horváth Márta polgármester: Köszönti a képviselőket. Megállapítja, hogy a testület határozatképes. Vízkeleti István és Bujáki Lászlóné korábban jelezte távollétét. Szavazást kezdeményez a napirendi pontok elfogadására.

*A Banai Képviselő-testület egyhangú szavazással elfogadja a napirendi pontokat.*

1. **2013. III. negyedéves költségvetési beszámoló**

Sáhóné Horváth Márta polgármester: Elmondja, hogy minden szükséges dokumentumot előzetesen kiosztottak a képviselők részére. Mivel kérdés, észrevétel, hozzászólás nem hangzik el, ismerteti a határozati javaslatot és szavazást kezdeményez a beszámoló elfogadásáról.

*A Képviselő-testület egyhangú szavazással az alábbi határozatot hozza:*

**107/2013. (X.29.) számú Képviselő-testületi határozat:**

Bana Község Önkormányzat Képviselő-testülete

a 2013. háromnegyed éves költségvetési beszámolóról készült tájékoztatást

– a szöveges előterjesztés és a mellékletek alapján, az abban foglaltaknak megfelelően – elfogadja és tudomásul veszi.

Határidő: azonnal

Felelős: polgármester

1. **2014. évi költségvetési koncepció**

Sáhóné Horváth Márta polgármester: Ismerteti, hogy korábban 2013. április 30-ig el kellett fogadniuk a 2014. évre vonatkozó költségvetési koncepciót, de jogszabályi változások miatt ez a határidő október 31-re módosult. Sok minden még mindig bizonytalan. Egy-két változás történt a korábbiakhoz képest, például, hogy feladat alapú finanszírozásra tértek át a normatív helyett. További változás, hogy 2013-ra a közös hivatalokra a fenntartást még az önkormányzat kapta meg, de 2014-ben mára közös önkormányzati hivatal kapja ezt majd meg. Mivel a költségvetés pontos részleteit még nem ismerik, ezért a 2013. évi pénzmozgásokkal számoltak, arra alapozták az új koncepciót. A tervezetben szerepel az utak felújítása és a művelődési központ esetleges rekonstrukciója is. Hozzászólás nem hangzik el, így szavazást kezdeményez a koncepció elfogadásáról.

*A Képviselő-testület egyhangú szavazással az alábbi határozatot hozza:*

**108/2013.(X. 29.) számú Képviselő-testületi határozat:**

Bana Község Önkormányzat Képviselő-testülete

a 2014. évi költségvetési koncepciót elfogadja.

A költségvetési rendelet-tervezet elkészítése során

a következő szempontok figyelembe vételét tartja indokoltnak:

1. A 2014. évi költségvetés biztosítsa az önkormányzat likviditásának fenntartását, a gazdálkodás valós egyensúlyát, a pénzügyi stabilitást,
2. Az intézmények működéséhez, a kötelező alapfeladatok megfelelő színvonalú ellátásához biztosítani kell a szükséges forrásokat, a nem kötelező feladatokra fordítandó kiadásokat szükség esetén csökkenteni kell.
3. Az önkormányzat intézményeiben foglalkoztatottak számára biztosítani kell a jogszabály által kötelezően meghatározott juttatásokat.
4. A bevételek növelése, illetve megalapozása érdekében figyelembe kell venni a helyi adórendeletek, térítési díjak 2014. évre szóló díjváltozásait.
5. Törekedni kell a saját bevételek növelésére a működtetés és a fejlesztések érdekében.
6. Intézkedéseket kell tenni az önkormányzati vagyon hasznosításából származó bevételek fokozására, a rendelkezésre álló kapacitások jobb kihasználására.
7. A dologi kiadásokat úgy kell tervezni, hogy csak indokolt esetben haladja meg a 2013. évi szintet. Követelmény a takarékos gazdálkodás és a megfelelő színvonalú feladatellátás összehangolt, egyidejű – minimálisan a már elért színvonalon történő – biztosítása.
8. A felhalmozási kiadások között a beruházások, felújítások megkezdésére csak a teljes pénzügyi fedezet megléte esetén kerüljön sor.
9. Érvényesíteni kell a közbeszerzési törvény előírásait, előnyben kell részesíteni a racionális, takarékos megoldásokat.
10. Fokozott figyelmet kell fordítani a pályázati lehetőségek maximális kihasználására, az így elnyerhető források, támogatások bevonására az intézmény és az önkormányzat vonatkozásában egyaránt.
11. Tartalékot kell képezni az előre nem látható vis major káresemények következményeinek elhárítására és az előre nem látható kiadásokra.

Határidő: azonnal

Felelős: polgármester

Több kérdés, hozzászólás nem hangzik el!

Sáhóné Horváth Márta polgármester megköszöni a Képviselő-testület részvételét és az ülésen végzett munkáját, majd 1615 perckor bezárja az ülést.

K. M. F.

**Sáhóné Horváth Márta Kocsis Gábor**

polgármester jegyző